ועדת הכלכלה, כנסת 25, פרוטוקול מספר 257, 2024-01-01 00:00

דוד ביטן: שלום רב, אני מתכבד לפתוח את הישיבה

דוד ביטן:  על סדר-היום: הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד-2023

דוד ביטן:      בזמנו בחוק ההסדרים חוקקנו חוק, שקשור לשקיפות מול הצרכנים, על ידי זה שייתנו להם הלוואות כאלה ואחרות שקשורות לריבית, לעמלות באופן און ליין

דוד ביטן:  חוק חשוב מאוד מבחינת השקיפות

דוד ביטן:  הבנקים בזמנו ביקשו זמן ארוך מאוד כדי להכין עצמם לעניין הזה כי יש פה שינויי תוכנה ודברים חדשים שלא היו לפני זה

דוד ביטן:  הוועדה ללא הסכימה לתת להם זמן ארוך – נתנו להם חצי שנה

דוד ביטן:  הם אמרו שהם לא יעמדו בזה כי חלק מהאנשים שצריכים לעשות את העבודה מגויסים ואז הם פנו אליי

דוד ביטן:  אמרתי להם: תלכו לבנק ישראל ולמשרד האוצר, תביאו מהם הסכמה, ואז תחזרו אלינו

דוד ביטן:  הם היו בשני המשרדים האלה

דוד ביטן:  בסופו של דבר הסכימו לתת להם שלושה חודשים

דוד ביטן:  הממשלה הביאה את זה במסגרת תיקון לחוק במסגרת הצעת חוק ממשלתית

דוד ביטן:  זה המצב נכון להיום

דוד ביטן:  זה הגיע אלינו לדיון עכשיו, לאחר שהממשלה נתנה - שלושה חודשים, הגענו לנקודה הסופית כמעט כי ב-1 בינואר הם היו צריכים להתחיל לבצע את העבודה

דוד ביטן:  הם אומרים שהם לא מסוגלים כי התוכנה לא מוכנה

דוד ביטן:  אני לא יודע אם יהיו מוכנים עוד שלושה חודשים אך לא ניכנס לזה - כי בזמנו ביקשו שנה וחצי אני חושב

דוד ביטן:  כבר אז אמרו שיהיה קשה

דוד ביטן:      אמרתי לנציג הבנקים, שלצערי הרב, למרות שאיני רואה בעיה בשלושה חודשים, הח"כים מכל מיני מפלגות לא בעד העניין הזה באופן כללי

דוד ביטן:  לכן קבעתי את זה לדיון בלי הצבעות כרגע עד שנגיע להסדרים בינינו ונגיע להסדרים אתכם בעניין הזה

דוד ביטן:  שתבינו לגבי חברי הכנסת, האוצר ובנק ישראל לא יעשה להם בעיות אם הם לא יעמדו - כי הסכימו לתת להם

דוד ביטן:  הבעיה שלהם שקיימת ותהיה קיימת – עם הנושא של תביעות ייצוגיות

דוד ביטן:  בגדול, הבנקים יהיו חשופים פה לתביעה ייצוגית

דוד ביטן:  יש הרבה עורכי דין שירוצו על העגלה

דוד ביטן:  זה המצב

דוד ביטן:      אני איני מעוניין שהבנקים יהיו חשופים לתביעות ייצוגיות

דוד ביטן:  עלינו להגיע להסדר

דוד ביטן:  זה פנייה שלי אליך

דוד ביטן:  אתה צריך להגיע להסדר עם חברי הכנסת

דוד ביטן:  לא נוח לי שהם נגד מכל מיני סיבות, והרוב מוצדקות

דוד ביטן:  באמת הבנקים לא יושבים תחת האלונקה בתקופת המלחמה

דוד ביטן:  מעט מאוד

דוד ביטן:  לכן צריך להגיע איתם למשהו

דוד ביטן:  קצר, מה עמדת האוצר לגבי הצעת החוק? אני רוצה לפרוטוקול

מיכאל בן דהן: ההמלצה שלנו, בהתאם לחקיקה שהבאנו, לדחות בשלושה חודשים

מיכאל בן דהן:  אנחנו מבינים – אנחנו איתך ביחד איתך, גם אנו היינו בעמדה שהזמנים שהם מציגים – הם יכולים לעשות יותר טוב

מיכאל בן דהן:  היינו איתך בעמדה שצריכים להיות קשוחים איתם אבל המצב הזה נתון לגמישות

מיכאל בן דהן:  כמו שאנו יודעים להיות גמישים איתם כשאנו קובעים מועדים, כך אנו יודעים להיות גמישים איתם כשיש אירועים יוצאי דופן שעוברים על המדינה

דוד ביטן: בנק ישראל הבהיר לנו בכתב כי הם עכשיו צריכים לאשר את הריבית והם לא נוהגים לבוא לכנסת כשיש דיונים על הריבית והם מסכימים לשלושה חודשים האלה גם כן

דוד ביטן:  בבקשה, חברי הכנסת

ינון אזולאי: אני מכיר את החוק הזה ממקום אחר – אמרתי את זה גם אז – הגשתי את הצעת החוק הזה, ואז כשהאוצר הגיש – לא חיפשתי קרדיט, לא כלום, היה חוק הסדרים, שמחתי

ינון אזולאי:  אמרתי: זה החוק שצריך להיות

ינון אזולאי:  אגב זה לא חוק שהוא צריך להיות עם הוצאה גדולה לבנקים

ינון אזולאי:  סך הכול דיווח, שקיפות

דוד ביטן: הם יעמדו בהוצאות

ינון אזולאי: כן

ינון אזולאי:  אם לא נפתח להם קרן, שיוכלו לעמוד בהוצאה הזאת

שלום דנינו: אבל זה לא העניין של ההוצאה

ינון אזולאי: נגיד על זה

ינון אזולאי:  הם טוענים היום – יש מלחמה, אנשי מילואים שנמצאים שם, חסר לנו כוח אדם

ינון אזולאי:  יש בנקים שיגידו לך 20%, 30% מכוח אדם

דוד ביטן: אבל זה לא קשור לכוח אדם פה

ינון אזולאי: קשור

דוד ביטן: לא

דוד ביטן:  הרי מי שצריך לעשות את העבודה זה מחשוב

דוד ביטן:  הם לוקחים חברות חיצוניות

דוד ביטן:  לא פנימי

דוד ביטן:  העובדים שלהם במלחמה

ינון אזולאי: למה רוצים את הדחייה? להקים את המערכות וכוח אדם שצריך לטפל

דוד ביטן: אני טוען, העובדים שלהם במלחמה

דוד ביטן:  העובדים שלכם לא צריכים לעשות את זה

ינון אזולאי: טיבי, אני נותן לך את הכבוד - שיציג למה

דוד ביטן: חשבתי שזה מובן אבל כנראה שלא

טיבי רבינוביץ: אסביר

טיבי רבינוביץ:  קודם כל, קיימת פגיעה משמעותית בתפקוד התקין של המערכת הבנקאית בגלל המלחמה ומצב החירום

טיבי רבינוביץ:  חלק גדול מהעובדים, כ-10% גויסו למילואים

טיבי רבינוביץ:  גם עובדי טכנולוגיה וגם עובדים במערכות- - -     

דוד ביטן: נשארו לכם עובדים? סגרתם את כל הסניפים במדינה כמעט

טיבי רבינוביץ: אסביר עד הסוף

טיבי רבינוביץ:  10% גויסו

טיבי רבינוביץ:  כ-10% נוספים זה בני זוג של מילואימניקים, כאלה שלא יכלו לעבוד כי מערכת החינוך מושבתת והם עם הילדים בבית, כלומר עד כ-20% מכוח אדם של המערכת הבנקאית שיכולה לעמוד בתחומים האלה לא יכולה לעבוד בתקופת המלחמה

טיבי רבינוביץ:  כך זה בכל המשק וכך גם במערכת הבנקאית

טיבי רבינוביץ:  בנוסף, חלק גדול מהאנשים שאמורים לעבוד בפרויקטים האלה הוסטו לעבוד במתן שירות מיידי לכל האוכלוסיות שנפגעו במלחמה, החל מפרויקטים שבנק ישראל יחד עם המערכת הבנקאית ביצעו מהרגע להרגע של דחיות הלוואות, פטורים מעמלות, סיוע לכל האוכלוסיות בכל המקומות

טיבי רבינוביץ:  אפרט את זה אחר כך

טיבי רבינוביץ:  כך מגיעים למצב שכמעט 50% ממצבת כוח האדם שהייתה אמורה לעבוד בפרויקטים האלה לא יכולים לעבוד

טיבי רבינוביץ:  זה לא רק במערכת הבנקאית – ניתנו מלא דחיות כאלה בכמעט כל התחומים

טיבי רבינוביץ:  בסופו של דבר – חלק גויסו למילואים והחלק הנוסף הגדול הוסטו לתת מענה מיידי עכשיו

טיבי רבינוביץ:  אפילו במוקד טלפוני, זה אנשים שעובדים אך ורק במתן פתרונות לאוכלוסיות שנפגעו

טיבי רבינוביץ:  אגב חבר הכנסת אזולאי, צפיתי בנאום שלך במליאה

טיבי רבינוביץ:  גם למילואימניקים – אם אתם רוצים, נפרט אחר כך את כל המתווים ואת כל ההטבות שניתנו לכל האוכלוסיות שנפגעו במלחמה

טיבי רבינוביץ:  אגב, נתנו את זה כשבועיים אחרי פרוץ המלחמה

טיבי רבינוביץ:  מדינת ישראל לקח לה קצת יותר זמן להתארגן

טיבי רבינוביץ:  לכן אין העובדים האלה שהיו אמורים לעבוד בנושא הזה, הם לא שם

טיבי רבינוביץ:  הם לא עובדים בזה

טיבי רבינוביץ:  לכן מתוך פרק הזמן שהיינו אמורים לבצע את הפרויקט הזה, חצי שנה, אני מזכיר לכם את העובדות - החוק הזה פורסם ברשומות ב-6

טיבי רבינוביץ: 6

טיבי רבינוביץ: 23

טיבי רבינוביץ:  כלומר בפועל יכולנו להתחיל לעבוד עליו – היה ביום ג'

טיבי רבינוביץ:  אם היה מייד אחרי שבוע זה היה היה כחצי חודש יוני וחודש יולי

טיבי רבינוביץ:  לאחר מכן אוגוסט וספטמבר היו חגים – כלומר לא זמן, אחר כך עוד שלושה חודשי מלחמה

טיבי רבינוביץ:  כלומר מה שיכולנו לעבוד נטו על הפרויקט הזה זה חודש וחצי מתוך השישה חודשים

טיבי רבינוביץ:  לכן אנו מבקשים לאפשר דחייה של שלושה חודשים

דוד ביטן: ביקשת בזמנו שנה וחצי

דוד ביטן:  נתנו לכם חצי שנה

דוד ביטן:  תעמדו בדחייה של שלושה חודשים?     

טיבי רבינוביץ: הבטחתי לך אני שלא נחרוג אפילו יום

טיבי רבינוביץ:  אני לא מסוגל לעמוד בהבטחתי בין היתר כי מה לעשות- -      

דוד ביטן: אבל בשלושה חודשים כן תעמדו?     

טיבי רבינוביץ: כן

טיבי רבינוביץ:  לא היינו אמורים להגיע ל-1

טיבי רבינוביץ: 1

טיבי רבינוביץ: 24 במצב הזה

טיבי רבינוביץ:  החוק הזה נמצא באוויר אבל מכל מיני סיבות שלא רוצה להגדיר אותן כי רוצה להיות מנומס היום בשנה החדשה, אנו ב-1

טיבי רבינוביץ: 1

טיבי רבינוביץ: 24 במצב בלתי אפשרי

טיבי רבינוביץ:  לא מבין למה אתם – לא משנה

טיבי רבינוביץ:  אין שום סיבה הגיונית ועניינית שנימצא במצב הזה היום

דוד ביטן: החוק הזה הגיע אלינו לפני שבוע

טיבי רבינוביץ: אליך

טיבי רבינוביץ:  אתה עשית מאמצים רבים

דוד ביטן: גם לכנסת לקריאה ראשונה הגיע לפני שבועיים

טיבי רבינוביץ: לא הגיע לפני שבועיים

טיבי רבינוביץ:  הגיע לפני כחודש אבל לא רצו להעבירו במליאה מכל מיני סיבות

טיבי רבינוביץ:  לזכותך ייאמר שהפכת עולמות בשביל זה

טיבי רבינוביץ:  אתם צריכים להבין את הבעיה המרכזית

טיבי רבינוביץ:  עזבו רגע תביעות ייצוגוית

טיבי רבינוביץ:  הבעיה שלנו המרכזית היא לקוחות

טיבי רבינוביץ:  החל ממחר בבוקר כשהסמ"סים האלה יתחילו לזרום ללקוחות, הם יתחילו להתקשר ולבדוק מה זה כי זה חוק חדש

טיבי רבינוביץ:  לא מבינים

דוד ביטן: לא יודע כמה יתקשרו

טיבי רבינוביץ: כולם יתקשרו

טיבי רבינוביץ:  במקום שאבלה בדחיית ההלוואות למי שצריך וזקוק, אני צריך לפנות את כולם, להתחיל לתת מענה למה בסמ"ס כתוב 32 שקלים ולמה קודם היה 34 ולהסביר

טיבי רבינוביץ:  אנו לא ערוכים לזה

טיבי רבינוביץ:  לא מסוגלים לתת את השירות הזה ונפגע בלקוחות במקום לתת את המענה המיטבי ללקוחות שבאמת זקוקים עכשיו

סימון מושיאשוילי: אני מבין אותך

סימון מושיאשוילי:  שבוע שעבר ניהלתי דיון שיזמתי – אפרופו מילואימניקים ובנקים

סימון מושיאשוילי:  ציינתי, ואיתן הסכים איתי – גם ראש הממשלה, גם שר הביטחון וכל אחד שמיומן בתחום הזה ציין מתחילת האירוע החל מ-7

סימון מושיאשוילי: 10 שזה הולך להיות ארוך

סימון מושיאשוילי:  אז לומר היום: לא ידענו שאנו הולכים לאירוע כזה ארוך – לגייס עובדים – ידענו שצריך גם אז

סימון מושיאשוילי:  יהיו מילואימניקים שהם עובדי זנק

טיבי רבינוביץ: הערה נכונה

טיבי רבינוביץ:  קודם לא באנו היום

טיבי רבינוביץ:  באנו לפני חודשיים ואמרנו: מסתמנת בעיה, בבקשה תעזרו לנו אז משרד האוצר היה צריך להשתכנע – השתכנע

טיבי רבינוביץ:  אתה לא יוכל לקחת כפי שהציע חבר הכנסת טופורובסקי – אתה לא יכול להסיט עובדים מהתביעה למחשוב

טיבי רבינוביץ:  זה לא עובד כך

טיבי רבינוביץ:  בנקאות זה מקצוע מדויק

טיבי רבינוביץ:  זה אנשים שיודעים לעבוד בעמלות, אתה לא מגייס אותם מהרגע להרגע

סימון מושיאשוילי: אבל אתה יכול לגייס אותם מהרגע לעוד שלושה חודשים

טיבי רבינוביץ: לא כי כולם במילואים כידוע לך

טיבי רבינוביץ:  אתה לא יכול לעשות הכשרות – חלק מהעובדים מגויסים ולא יכולים ללמד, והחלק האחר עובדים בדברים אחרים

טיבי רבינוביץ:  זה לא בר ביצוע

טיבי רבינוביץ:  הלוואי שיכולנו לבצע את הצעתך

ינון אזולאי: אתה אומר שעוד שלושה חודשים תעמדו בזה

ינון אזולאי:  כמה מילואימניקים יש לכם היום כולל אלה שנשותיהם או הנשים במילואים והבעלים בעבודה אחרת שיכולים להיות? אבל באותם מספרים של 20% על כמה היום אתה עומד?     

טיבי רבינוביץ: לא יודע לומר לך

טיבי רבינוביץ:  מניח שפחות מ-20%

ינון אזולאי: השאלה אם זה יהיה 15% תאמר לי עוד שלושה חודשים שאתה לא יכול כי הייתי ב-15%

ינון אזולאי:  בפעם שעברה – אין יריבות ביני לבין טיבי

ינון אזולאי:  אנחנו חברים

ינון אזולאי:  אנחנו נפגשים בוועדות אומנם – אמרת שאמרת מילה ולא עמדת בה ולא באשמתך

ינון אזולאי:  וזה בסדר אבל אני שואל: אתה נותן שוב מילה, אבל גם מציף את הבעיה של ה-20% חוסר בכוח אדם

ינון אזולאי:  אנחנו יודעים שהיתה בעיה במילואים

ינון אזולאי:  לא יודעים אם יהיה אירוע בצפון, כמה הולכים להשתחרר מהמילואים האלה, ואולי המילואים האלה שמשתחררים זה לא אותם אלה שעובדים אצלך כי זה מחשוב, זה סייבר

ינון אזולאי:  צריכים אותם הרבה במילואים

ינון אזולאי:  אולי לא ישתחררו?     

שלום דנינו: ואולי נבוא לפה עוד שלושה חודשים ונראה שזה מוצדק ונדחה את זה בעוד שלושה חודשים? אני מכיר את זה

שלום דנינו:  אי אפשר להתנהל בכוחניות מול זה

שלום דנינו:  מה הבעיה? שלושה חודשים?     

ינון אזולאי: זה לא השלושה חודשים

ינון אזולאי:  זה ההתנהלות של הבנקים

שלום דנינו: אל תחבל

שלום דנינו:  אני לא מחבל

ינון אזולאי: הציבור רוצה לדעת

ינון אזולאי:  מה אכפת לי הבנקים? מה קרה כולם פתאום קמים על הבנקים? אלא שאנשים סובלים מהבנקים פשוטו כמשמעו

ינון אזולאי:  יכול לחלוק עליי טיבי ולומר: הכסף בבנקים זה של הציבור, אבל בסופו של דבר אותו ציבור, אותם לקוחות זה אותם אלה ששלחו אותי ואותך כדי לשמור על הכסף שלהם, כדי שנביא להם את הריביות הכי פחות ולא ייתכן שדווקא בתקופה כזו מחזירים צ'קים למילואימניקים – וכל מה שעושים להם, ואני מכיר מקרים כאלה, וגם יושבת פה חברת כנסת שאמרה על הבת שלה שמפונה והבית שלה היה בפרעות והחזירו לה צ'קים מהבנקים בלי שום רגישות

שלום דנינו: מה זה קשור? מה זה קשור? הערבוב הזה - אני רגיש מספיק

שלום דנינו:  לא צריך לקבל ממך שיעור על רגישות חברתית

ינון אזולאי: אני יודע- -     

שלום דנינו: אני יודע לא פחות ממך

שלום דנינו:  גם אני מקבל הודעות

שלום דנינו:  אבל אם אנחנו עושים סלט ירקות, לא נבחין בין הדברים

ינון אזולאי: לא עושה שום סלט

שלום דנינו: אני רוצה לדייק

שלום דנינו:  אם יש בעיה עם הלוואות, נטפל בהן

ינון אזולאי: למה לקחת ריביות והלוואות אם אין בעיה, והכול בסדר וכולם עובדים? להקים מערכת חדשה? היית צריך להקים לפני כן

ינון אזולאי:  אולי אתה לא יודע מה החוק

ינון אזולאי:  החוק אומר שקיפות

ינון אזולאי:  גם הצעת החוק שלי הייתה שקיפות

שלום דנינו: לא

שלום דנינו:  זה לא היה האלמנט

שלום דנינו:  אתה לא מכיר את החוק

שלום דנינו:  אעדכן אותך

ינון אזולאי: אל תעדכן אותי כי כשאני בא לבנקים אני יודע מה הציבור סובל

שלום דנינו: אתה אומר לי שאתה לא יודע מה החוק

ינון אזולאי: אני מכבד אותך

שלום דנינו: גם אני מכבד אותך

ינון אזולאי: הבנקים צריכים לדעת דבר אחר: נתנו מילה – נתנו מילה

ינון אזולאי:  יודע איפה הבעיה? היום תיתן להם את האפשרות הזו

ינון אזולאי:  יש להם עוד ערימת חוקים שהם צריכים עם אבני דרך

ינון אזולאי:  הם יבקשו עוד ועוד דחייה

ינון אזולאי:  הציבור החלש נפגע

שלום דנינו: כל דבר לגופו

שלום דנינו:  אתה לא יכול לצעוק פה ברצף

ינון אזולאי: שיתחייבו לך פה

שלום דנינו: אפשר לבקש מהם שזה דחייה אחרונה אבל החוק הזה מבחינתנו במושב הראשון שישבנו עליו היה מיועד להגברת התחרות, רק לדייק אותך

ינון אזולאי: ברור

ינון אזולאי:  אבל שקיפות קודם כל

טיבי רבינוביץ: ינון, אם אתה חושב שכשעמדתי פה והתחייבתי בפניך- - -     

ינון אזולאי: אבל אני אומר לך שיהיו עוד בעיות

ינון אזולאי:  אני מסביר לך שלא בטוח- -     

טיבי רבינוביץ: זו מלחמה נגד מדינת ישראל- - -     

דוד ביטן: אזולאי, שלא יהיו אי הבנות - לא תהיה ארכה נוספת בכל תנאי

דוד ביטן:  אומר גם למשרד האוצר

דוד ביטן:  אין יותר הסכמות מזה

דוד ביטן:  אתם צריכים לעמוד, מה שלא נאשר לכם עכשיו, שלושה חודשים, חודשיים, לא יודע - לא יהיו יותר ארכות מכל סיבה

דוד ביטן:  אתם יכולים לקבל קנסות, יכולים לקבל תביעות ייצוגיות

דוד ביטן:  אין יותר ארכות

דוד ביטן:  צריכים להתארגן כך שזה יסתיים

דוד ביטן:  שלא יהיה ויכוח על זה

ינון אזולאי: יש עוד כמה חוקים שבדרך

דוד ביטן: אני מדבר לגבי החוק הזה

אליהו ברוכי: מראש ביקשו שנה וחצי

דוד ביטן: לא נתנו להם

דוד ביטן:  עם כל הכבוד, אני שלחתי אותם – משרד האוצר אמר להם בהתחלה: ביטן לא יסכים כי היה ויכוח פה על המועדים

דוד ביטן:  בגלל המלחמה אמרתי: לפני שאתם מדברים איתי דברו עם משרד האוצר שהם הגוף המקצועי

דוד ביטן:  שיבדקו קודם כל את הבקשות ואת המצב, למה לא הספקתם

דוד ביטן:  באיזה מצב אתם

דוד ביטן:  מקווה שבדקתם באיזה מצב הם בפיתוח, כל הדברים האלה, וכמה זמן נשאר

דוד ביטן:  עכשיו זה הגיע לשולחן שלנו

דוד ביטן:  אין יותר ארכות

דוד ביטן:  בחוק הזה

דוד ביטן:  לא יודע לגבי דברים אחרים

דוד ביטן:  שוב שואל: האם תעמדו בזה או לא? אם לא, חבל לתת לכם את הארכה

טיבי רבינוביץ: ודאי נעמוד בזה

דוד ביטן: באיזה שלב אתם בפיתוח?     

טיבי רבינוביץ: אנו במצב מתקדם של הפיתוח

טיבי רבינוביץ:  נעשה ודאי הכול כדי שנהיה מוכנים בזמן

טיבי רבינוביץ:  אין שום סיבה למרוח את זה

טיבי רבינוביץ:  יש פה מצב של מלחמה

טיבי רבינוביץ:  חלק גדול מהעובדים פשוט לא יוכלו לעבוד

טיבי רבינוביץ:  לגבי מתן השירותים, אנו העדפנו להשקיע את כל המשאבים האנושיים והתפעוליים של הבנק כדי לטפל בדחיות ההלוואות

שלום דנינו: זה מתחלק גם לריביות ועמלות?     

ינון אזולאי: רק אסיים

ינון אזולאי:  טיבי, בבדיקה שלכם, קודם כל, בנק ישראל – לא רואה שהוא פה

דוד ביטן: הודיע לנו בכתב שהוא תומך אבל עכשיו הם צריכים לקבוע את הריבית אז הם לא מגיעים גם לישיבות שלנו

דוד ביטן:  אני מכבד את זה

ינון אזולאי: אדוני היושב-ראש, הוא גם מייצג את כל הבנקים

ינון אזולאי:  לי מפריע שהבנקים לא באים הנה כי אז הייתי שואל בנק-בנק מקבל שכל בנק יגיד לי כמה זמן צריך

ינון אזולאי:  אולי יש לך בנקים שצריכים חודש? אולי יש כאלה שצריכים חצי שנה? אולי יש בנקים שמוכנים? עשיתם עבודת  מטה בעניין?     

טיבי רבינוביץ: כן

טיבי רבינוביץ:  השלושה חודשים זה בגדול - נעשה כל מאמץ לסיים לפני אבל אני רוצה להיות בטוח כשאני עומד מולך ומבקש שלושה חודשים - לדעת שאנו פיקס

ינון אזולאי: כלומר כל הבנקים לא ערוכים לזה?     

טיבי רבינוביץ: נכון, ושוב – הבעיה היא בעיקר היכולת שלנו לתת מענה ושירות נכון ללקוחות

טיבי רבינוביץ:  ואת זה לא נצליח לעשות

טיבי רבינוביץ:  זה חבל

טיבי רבינוביץ:  גם לא ניתן שירות נכון ללקוחות שישאלו שאלות וגם נסיט את כל כוח האדם במקום לטפל בדברים הכי דחופים שצריכים אגב המילואימניקים בין היתר, נפנה אותם למקום ש- -     

שלום דנינו: מה צריך להיכנס לתוקף עכשיו? זה ביוני ושם לא יהיו שינוי

טיבי רבינוביץ: נכון

ינון אזולאי: אני טוען, שהבנקים צריכים להיות ערוכים בדברים האלה

ינון אזולאי:  גם טוען שלא סתם הציבור חם על הבנקים

ינון אזולאי:  אתה יודע את זה

ינון אזולאי:  הוויכוחים שלנו לא רק פה; גם בוועדת כספים בנושא

ינון אזולאי:  יש פה מגמה שגם בתקופה הזאת יש אנשים שסובלים מהבנקים, החזרים, החזרים, משלמים משכנתאות של הוראות קבע, של צ'קים

ינון אזולאי:  זה לא סיפורים

ינון אזולאי:  נראה שאין חמלה בתקופה הזו

ינון אזולאי:  כשאתה מדבר איתי על המלחמה מצד אחד, אתה אומר: תחמלו עלינו שאין לנו כוח אדם

ינון אזולאי:  מצד שני כשבאים לך אנשים עם סיפורים וניתן לך ערימות של סיפורים – שם אתם לא מוציאים את זה

ינון אזולאי:  אני אומר: תגידו: אנחנו מוכנים לתת

ינון אזולאי:  איך אמר דוד ביטן – תבואו עם משהו

ינון אזולאי:  אני לא רוצה בשביל ינון אזולאי כלום

ינון אזולאי:  אם אתם רוצים שהכנסת תשמע אתכם, אתם גם צריכים לשמוע את הציבור

ינון אזולאי:  הציבור צריך שתחזירו לו באיזה מקום

ינון אזולאי:  אני יודע שאתם נותנים למפונים

ינון אזולאי:  יודע ש-10,000 שקל נתנו בחלק מהבנקים עד סכום זה בלי ריבית, יודע את ההלוואות, את המשכנתאות שדחו למפונים, ופטור של התשלומים של שלושה חודשים ועכשיו בנק ישראל הורה לעשות את זה עוד שלושה חודשים

ינון אזולאי:  אני יודע

ינון אזולאי:  זה לא שאני מדבר ממקום שלא יודע

ינון אזולאי:  גם עכשיו - אין סיבה להשאיר לכם על 10,000 שקל

דוד ביטן: זה פנייה לבנקים - לא בריא המצב הזה שחברי כנסת נגד הבנקים

דוד ביטן:  מכל מיני סיבות

דוד ביטן:  אתם צריכים לבדוק את עצמכם בעניין

דוד ביטן:  זה לא קשור לחוק הזה

דוד ביטן:  הרי יהיו עוד חוקים שקשורים אליכם

דוד ביטן:  בבקשה

בועז טופורובסקי: כמה עובדים יש בבנקים שרלוונטיים לפיתוח הזה?     

טיבי רבינוביץ: במספר לא יודע

בועז טופורובסקי: אז אני לא יכול לאשר את זה

בועז טופורובסקי:  אני מחכה למספרים

בועז טופורובסקי:  כשתביא את המספרים תראה איך אתם יכולים לעמוד בפיתוח

דוד ביטן: כבר הם לא עומדים

בועז טופורובסקי: אתה מברבר בשכל כי אני מ-2013 פה

בועז טופורובסקי:  לא היה דבר אחד שבא למען התחרותיות או למען הלקוחות שהבנקים לא ביקשו ארכה

בועז טופורובסקי:  תמיד היו הסברים מפה ועד הודעה חדשה

בועז טופורובסקי:  הייתי באין ספור פגישות

בועז טופורובסקי:  לעומת זאת דברים של גבייה - אתם מלכי העולם

בועז טופורובסקי:  עשיתי עבודה לפני הפגישה הזאת

בועז טופורובסקי:  הייתי עם כמה אנשים בכל מיני מצבים כלכליים

בועז טופורובסקי:  התקשרתי איתם לבנק בכל מיני שאלות

בועז טופורובסקי:  מי שהיה לו פלוס בחשבון קיבל

בועז טופורובסקי:  מי שלא היה לו פלוס בחשבון לא קיבל עזרה ושום כלום

בועז טופורובסקי:  אתם אולי עוזרים ומטפלים ואני רואה את כל הפרסומות עם רותם סלע, עם כולם אבל עכשיו הריביות הן ריביות שעד לפני שנה היינו קוראים להן שוק אפור

בועז טופורובסקי:  זה הריביות של הבנקים כי זה בנק ישראל קבע – לא אשמתכם

בועז טופורובסקי:  אתם מרוויחים המון כסף

בועז טופורובסקי:  עד לפני שנה הייתם עושים הסברים איך יש לכם רק 6%, 7% רווחים שנתיים

בועז טופורובסקי:  איך זה לא כזה רווחי

בועז טופורובסקי:  עכשיו אתם באטרף

בועז טופורובסקי:  יש גם סכנות עם המשכנתאות

בועז טופורובסקי:  לא יודע מה אנשים ממשיכים לשלם לכם משכנתאות

בועז טופורובסקי:  יש המון סכנות

בועז טופורובסקי:  אבל אני אומר לכם, ואם תרצה - תבוא אליי רציני בלי סיסמאות כי אני לא בא עם סיסמאות – כמה עובדים בכל בנק שאחראיים על הפיתוח הזה יש, כמה במילואים ממתי, מה עושים האחרים, ומה סך הכול המשימות ואז אם תרצה שאדחה משהו למען האזרחים - אדחה

בועז טופורובסקי:  אחרת האנשים ששלחו אותי לכאן יחשבו בצדק שאיני עושה עבודה למענם כי מצב התחרות בבנקים הוא רחוק שנות אור מאיפה שהיה אמור להיות ב-2024 ומאיפה שהמדינה החליטה לפני המון זמן ואני נמצא פה פעם אחר פעם שמסבירים איך יש לדחות דברים שמקלים עם הלקוחות

בועז טופורובסקי:  בזה איני מסכים

בועז טופורובסקי:  מלחמה יש לכולם

בועז טופורובסקי:  גם לעסק של הוריי ושל אחותי יש מלחמה

בועז טופורובסקי:  גם אחי שיש לו חברת סטארט אפ 80 יום במילואים

בועז טופורובסקי:  אז הוא אומר: אני עכשיו לא אשלם מיסים כי אני בצבא

בועז טופורובסקי:  לא

בועז טופורובסקי:  הוא לא גר בעוטף עזה אלא בראשון

בועז טופורובסקי:  הם לא אומרים לו את זה

בועז טופורובסקי:  עשה לי טובה

בועז טופורובסקי:  באמת

בועז טופורובסקי:  להראות לאנשים מה הריביות שלהם אני יודע טוב מאוד גם אם אתם לא רוצים, כי אם יראו את הריביות ואת העמלות הם יוכלו ללכת לבנק אחר

בועז טופורובסקי:  אתה יכול לשפר לי את זה בעוד חצי שקל? ויעברו

בועז טופורובסקי:  כי זה מה שאמור להיות, בלחיצת כפתור אפשרות לעבור בנקים

בועז טופורובסקי:  אתם מערימים הרבה מאוד קשיים

בועז טופורובסקי:  רוצה שעל זה נאשר לך? תוכיח שזה באמת נצרך

בועז טופורובסקי:  כרגע זרקת רק סיסמאות

בועז טופורובסקי:  תביא לי מספרים

טיבי רבינוביץ: אני חוזר, ואענה לך על כל שאלה בצורה מפורטת

טיבי רבינוביץ:  לא מברבר את המוח

טיבי רבינוביץ:  הסברתי – 10% ממצבת כוח אדם בבנקים הייתה מגויסת למילואים

בועז טופורובסקי: אני לא רוצה לבייש אותך כמו שאתה לא רוצה לביש אותנו

בועז טופורובסקי:  אני עם מידע ממישהו מאוד בכיר בתחום הטכנולוגיה בבנק

בועז טופורובסקי:  אם הייתם רוצים הייתם עושים את זה

בועז טופורובסקי:  אם אתה רוצה, אתחיל להביא עוד דברים שתראה איך אם הייתם רוצים הייתם עושים את זה

בועז טופורובסקי:  אם אתם רוצים לשבת עם מספרים כמו אדם רציני, כאילו אתה מבקש באמת משהו שחשוב ורציני – תביא את המספרים

בועז טופורובסקי:  10% זה מספרים כלליים

בועז טופורובסקי:  אם 10% וכולם היו רק טלרים, זה לא רלוונטי לטכנולוגיה

בועז טופורובסקי:  אני רוצה לדעת בתחום הספציפי הזה מי שאחראים על זה – כמה יש? כמה במילואים? ואז נראה אם זה מוצדק

דוד ביטן: הוא אמר 10% מגויסים מכל הבנקים ובגלל בעיית המלחמה חלק מהעובדים - ואז זה מתקרב ל-50% מטפלים בבעיות שקשורות למלחמה בכל מיני דברים

דוד ביטן:  לכן זה לא 10% אלא הרבה יותר

בועז טופורובסקי: שיסביר את זה

טיבי רבינוביץ: כיוון שאני מכבד אותך, אתה יודע היטב שפנינו לא פעם ולא פעמיים בבקשה לשבת ולהסביר לך את כל הנתונים

בועז טופורובסקי: ואז אמרתי: קודם כל דברו עם ראש המטה שלי וזה לא היה טוב לכם

בועז טופורובסקי:  רק עם בועז

בועז טופורובסקי:  אם אתם רוצים רק עם בועז – סבבה

בועז טופורובסקי:  בינתיים תעשו את העבודה ואת החוק כי לדעתי אתם כבר היום חשופים לתביעות כי לא עומדים בהוראות החוק

בועז טופורובסקי:  הבנקים יודעים טוב מאוד בכל רגולציה לקחת, ואז לומר: זה לא אני

בועז טופורובסקי:  זה החוק

דוד ביטן: אם נאשר אפשר לפתור את הבעיה

טיבי רבינוביץ: אני רוצה לענות לכל הטענות

טיבי רבינוביץ:  אם הטענה היא שאם היינו רוצים היינו יכולים – אין לי יכולת להתמודד עם זה מה, חוץ מלבקש ממך או להאמין לי

טיבי רבינוביץ:  אין לי דרך אחרת לשכנע אותך – אם הייתי יכול, הייתי עושה את זה

טיבי רבינוביץ:  אני חושב שכיון שאתה יודע כמה פעמים פנינו כמעט לכל חברי הבית וכמה פעמים הייתי נאלץ להתחנן על נפשי - אם אתה חושב שנוח לי לעמוד במצב שאני מתחנן על נפשי כדי שתהיה דחייה של שלושה חודשים – ואני - - -     

בועז טופורובסקי: זה העבודה שלך

בועז טופורובסקי:  גם לי לא נוח השיחה הזאת

טיבי רבינוביץ: זה לא תמיד אם היית רוצה הייתי יכול

טיבי רבינוביץ:  אני לא יכול

בועז טופורובסקי: אני טוען שאתה טועה

בועז טופורובסקי:  יכול להיות שאתה לא יודע את הנתונים

בועז טופורובסקי:  תבוא אליי עם כל הנתונים, עם אנשי המקצוע הרלוונטיים, ונראה אם אתה טועה

טיבי רבינוביץ: אני חושב שגם מבחינת סדרי עדיפויות שהיית מצפה ממני שאבחר בהם בצורה עניינית ונכונה, היא לקחת אדם, במקום שיתעסק בלשלוח אותו סמ"ס ללקוח כדי לפרט עלות העמלות – לשים אותו במקום שבו יכול לענות לטלפון ולתת שירות

בועז טופורובסקי: עם טענות פופוליסטיות הייתי מנצח אותך

בועז טופורובסקי:  אני מנסה לא להיכנס לזה יותר מדי

בועז טופורובסקי:  לומר לי: אדם – או זה או זה – זה לומר שיש בבנק ארבעה עובדים

בועז טופורובסקי:  בעסק שיש בו עובד אחד זה נכון

בועז טופורובסקי:  בעסק כמו הבנק, אתם עושים הרבה מאוד סדרי עדיפויות

בועז טופורובסקי:  תמיד בסדרי עדיפויות הגבייה מעל התחרותיות וזה בסדר

טיבי רבינוביץ: אבל אין גבייה

בועז טופורובסקי: היום אתם עוברים על חוק שמשום מה בא לכיוון התחרות ועושה שקיפות ללקוחות

בועז טופורובסקי:  מי שיש לו משכנתא שעכשיו היא ב-8%, 9%, יורד כל חודש, ואם הוא רוצה דחייה, אתם עושים אולי טובה פעם אחת וזה תלוי – אם הוא בפלוס

בועז טופורובסקי:  אם במינוס - תזרקו אותו מכל המדרגות

בועז טופורובסקי:  ואת זה בדקתי

בועז טופורובסקי:  אותם אנשים יושבים במוקד

בועז טופורובסקי:  זה לא שמישהו במוקד פתאום לא מתעסק בטכנולוגיה

בועז טופורובסקי:  אנחנו כאן בוועדה ואני מנסה לא לענות לטענות הפופוליסטיות, אבל אל תעשה מאתנו צחוק

בועז טופורובסקי:  תביא את הטכנולוגים, תביא את המספרים האמיתיים

בועז טופורובסקי:  אתה רוצה שאני אצביע בעד - ואני באופוזיציה – בעד דחייה שאמורה לעודד את השקיפות והתחרות - אתה צריך לשכנע אותי קצת יותר מלהתקשר אליי ולומר: אתה רוצה פגישה? דיברנו טלפון – ולא להסכים לדבר עם האנשים המקצועיים שלי

בועז טופורובסקי:  זה כמו לומר לך: אני לא מדבר איתך

בועז טופורובסקי:  מדבר רק עם יושב-ראש בנק ישראל

בועז טופורובסקי:  זה נראה לך הגיוני? אז אם אתם מתנהגים ככה כי אתם רגילים שנותנים לכם

בועז טופורובסקי:  ואני בוועדת הכלכלה יותר מעשר שנים

בועז טופורובסקי:  תמיד זה דחיות

בועז טופורובסקי:  אם יש אפשרות לדחות – מבקשים, ובדרך כלל נותנים לכם

שלום דנינו: דוד, אני חושב שהרפורמה הזו כזו חשובה ולזכותם ייאמר שכבר בדיונים הראשונים הם הציגו את זה שזה מעט זמן לבנות את המערכת הזו

שלום דנינו:  אני חושב, שאם כל הבקשה היא שלושה חודשים זה לא דרמטי בכלל

שלום דנינו:  אפשר להעביר את זה

בועז טופורובסקי: אני רוצה שעד אז יוותרו על העמלות

בועז טופורובסקי:  שתהיה שקיפות

בועז טופורובסקי:  תראה שמחר זה מוכן

שלום דנינו: עכשיו זה לא ימים שאפשר להתעקש על כל שטות, ודבר אחד שלא מקובל עליי זה לעשות סלט, כאילו אתם לא טובים שם – אדפוק אתכם פה

שלום דנינו:  זה לא ייתכן

שלום דנינו:  אני מדבר על מי שדיבר קודם

שלום דנינו:  לא מקובל עליי שזו תהיה רמת שיקול דעת של ועדת הכלכלה

שלום דנינו:  ונהיה איתם קשוחים איפה שצריך, ונהיה רגישים ועדינים איפה שצריך

שלום דנינו:  לא חושב אחרי שעבר את שיקול הדעת של בנק ישראל ושל משרד האוצר

שלום דנינו:  הבקשה לא דרמטית כל כך

שלום דנינו:  את העניין הזה צריך להפוך דף ולהתקדם ולמצוא את הדיונים על דברים שכן חשובים מול הבנקים

דוד ביטן: אבל חברי הכנסת אומרים שהם לא מוכנים לשמוע שום דבר

שלום דנינו: זה לא קשור אליהם

שלום דנינו:  תזמין אותם כמו שאתה יודע

שלום דנינו:  גם כל החוק הזה לא נולד מיוזמתם

שלום דנינו:  הוא נולד מיוזמת הכנסת

שלום דנינו:  והנה הכרחנו אותם לאמץ את החוק הזה

דוד ביטן: משרד האוצר הגיש אותו כממשלתי

דוד ביטן:  אני שלחתי אותם למשרד האוצר

דוד ביטן:  אמרתי: שכנעו אותם ואז תבואו אליי

אליהו ברוכי: שני דברים

אליהו ברוכי:  קודם כל, שלום, זה שבנק ישראל איתם לא מפתיע בכלל

אליהו ברוכי:  אני מחפש את ההזדמנות מתי בנק ישראל מביע עמדה נגד הבנקים

אליהו ברוכי:  יכול ללתת מספרים כמה משכנתאות נדחו בישובי העוטף, וכמה זה מכלל המשכנתאות בכלל או כמה זה מכלל המשכנתאות שנדחו?     

גלי כספרי: קודם כל, נכון לסוף נובמבר – זה הנתון העדכני שבנק ישראל פרסם – נדחו 255,000 הלוואות בכלל במדינה

גלי כספרי:  בישובי העוטף הבנקים עשו מעבר למתווה של בנק ישראל, כל הבנקים עשו צעדים נוספים שזה לא רק דחיית הלוואות אלא לקחת על עצמם את התשלומים למשך כמה חודשים מתושבי העוטף

אליהו ברוכי: כמה הלוואות או משכנתאות יש שם מכלל?     

גלי כספרי: לא יודעת לענות

גלי כספרי:  סך הכול נדחו נכון לנובמבר

גלי כספרי:  מאז נדחו עוד אלפים רבים של הלוואות

גלי כספרי:  255,000 הלוואות שהבנקים היו עסוקים בזה וזה מתווה וולונטרי

גלי כספרי:  זה לא חוק, והבנאים העדיפו לעשות את זה על פני דברים אחרים

שלום דנינו: האוצר, על סמך מה שקלתם את העניין הזה, כשנפגשתם איתם? שאלתם שאלות? חקרתם את העניין?     

מיכאל בן דהן: ראשית, הייתי במילואים כשנעשה השיח – אני לא יודע את כל הפרטים, אבל נשאל כמה אנשי מילואים נמצאים, ההיקפים

מיכאל בן דהן:  קיבלנו נתונים מאוד גדולים

אליהו ברוכי: אבל לא כמה עובדים מהמחשוב למשל

מיכאל בן דהן: לא

מיכאל בן דהן:  איתי במילואים היה איש מחשוב מאחד הבנקים - אחד אני יודע לפחות

שלום דנינו: כלומר זה לא היה אוטומטי

שלום דנינו:  הפעלתם שיקול דעת אחרי פגישות עם איגוד הבנקים

מיכאל בן דהן: כפי שאמרתי, גם אנו לא אוהבים את הדחייה הזו

מיכאל בן דהן:  אנו נלחמים במועדים שקובעים בחקיקה

מיכאל בן דהן:  מבחינתנו, צריך לעשות את זה כמה שיותר מהר כדי שהאפקט יהיה גדול, אבל המקרה הזה הוא ייחודי שכן ראינו לנכון - זה גם לא צו של שר האוצר שיש אפשרות דחייה אלא ממש הצעת חוק עם שלוש קריאות וחשבנו שהתהליך הזה נכון בתקופה הזו

דוד ביטן: עוד מישהו? אני חושב שמיצינו את העניין

דוד ביטן:  היום לא נצביע

דוד ביטן:  מה שאני מבקש, ב-16:30 נעשה אצלנו ישיבה בחדר

דוד ביטן:  רק עם הח"כים, ננסה לסיים את העניין

בועז טופורובסקי: אם אתה רוצה הכרעה שונה ממני, צריך לשכנע אותי

בועז טופורובסקי:  במספרים

בועז טופורובסקי:  לא באמירות

סימון מושיאשוילי: תוכל להגיע ב-16:30?     

טיבי רבינוביץ: כן

דוד ביטן: ב-16:30 ישיבה פנימית עם חברי הכנסת והבנקים

דוד ביטן:  האוצר, רוצה להיות? אז גם עם האוצר

דוד ביטן:  בנק ישראל אמר שעסוקים בריבית

דוד ביטן:  אין בעיה

דוד ביטן:  מקווה שיורידו אותה פעם אחת

דוד ביטן:  בארצות הברית הורידו את הריבית? אז גם פה יורידו

דוד ביטן:  בהתאמה

שלום דנינו: מקווה שזה מה שמתכוון לעשות, לפחות ממה שהתרשמנו מהנגיד, מהשיחה

אליהו (אלי) רביבו: אמרנו שתהיה פגישה

דוד ביטן: הפגישה תהיה אחרי העשירי

דוד ביטן:  רצה לפני אבל אמרתי שאין בעיה

דוד ביטן:      תודה רבה, הישיבה נעולה